CELEX: 62007TA0392
Language: sk
Date: 2013-01-15 00:00:00
Title: Vec T-392/07: Rozsudok Všeobecného súdu z  15. januára 2013 — Strack/Komisia [ „Prístup k dokumentom — Nariadenie (ES) č. 1049/2001 — Dokumenty týkajúce sa žiadostí o prístup k dokumentom a veci predloženej Všeobecnému súdu — Register dokumentov — Žaloba o neplatnosť — Implicitné odmietnutie prístupu — Záujem na konaní — Prípustnosť — Čiastočné odmietnutie prístupu — Výnimka týkajúca sa ochrany súkromia a bezúhonnosti jedinca — Výnimka týkajúca sa ochrany obchodných záujmov tretích osôb — Výnimka týkajúca sa ochrany rozhodovacieho procesu — Povinnosť odôvodnenia — Mimozmluvná zodpovednosť“ ]

23.2.2013   
            
            
               SK
            
            
               Úradný vestník Európskej únie
            
            
               C 55/9
            
         Rozsudok Všeobecného súdu z 15. januára 2013 — Strack/Komisia
   (Vec T-392/07) (1)
   
   (Prístup k dokumentom - Nariadenie (ES) č. 1049/2001 - Dokumenty týkajúce sa žiadostí o prístup k dokumentom a veci predloženej Všeobecnému súdu - Register dokumentov - Žaloba o neplatnosť - Implicitné odmietnutie prístupu - Záujem na konaní - Prípustnosť - Čiastočné odmietnutie prístupu - Výnimka týkajúca sa ochrany súkromia a bezúhonnosti jedinca - Výnimka týkajúca sa ochrany obchodných záujmov tretích osôb - Výnimka týkajúca sa ochrany rozhodovacieho procesu - Povinnosť odôvodnenia - Mimozmluvná zodpovednosť)
   2013/C 55/13
   Jazyk konania: nemčina
   
      Účastníci konania
   
   
      Žalobca: Guido Strack (Kolín, Nemecko) (v zastúpení: H. Tettenborn, advokát)
   
      Žalovaná: Európska komisia (v zastúpení: pôvodne C. Ladenburger a P. Costa de Oliveira, neskôr P. Costa de Oliveira a B. Conte, splnomocnení zástupcovia)
   
      Predmet veci
   
   Jednak návrh na zrušenie všetkých implicitných a explicitných rozhodnutí Európskej komisie prijatých po podaní prvej žiadosti o prístup k dokumentom, ktorú predložil G. Strack 20. júna 2007, a jednak návrh na náhradu škody
   
      Výrok rozsudku
   
   
               1.
            
            
               Nie je potrebné rozhodovať o zákonnosti implicitných rozhodnutí o odmietnutí prístupu.
            
         
               2.
            
            
               Rozhodnutie Komisie z 25. júla 2007, ktorým bol odmietnutý prístup k výpisu z registra, sa ruší.
            
         
               3.
            
            
               Rozhodnutie z 23. októbra 2007 týkajúce sa dokumentov OLAF sa v rozsahu, v akom sa týka údajov o právnických osobách, ruší.
            
         
               4.
            
            
               Rozhodnutia Komisie z 28. novembra 2007 a z 15. februára 2008 týkajúce sa dokumentov Komisie (okrem OLAF) sa rušia.
            
         
               5.
            
            
               Rozhodnutia Komisie z 28. novembra 2007 a z 9. apríla 2008 týkajúce sa dokumentov súvisiacich s konaním T-110/04 sa rušia v rozsahu, v akom sa týkajú, po prvé, odstránenia údajov o právnických osobách, ak tieto údaje neboli odôvodnené na základe článku 4 ods. 2 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie, po druhé, odstránenia dokumentov a údajov opierajúcich sa o článok 4 ods. 1 písm. b) nariadenia č. 1049/2001, s výnimkou jednak odstránenia mien a adries úradníkov Generálneho riaditeľstva Európskej komisie pre obchod a jednak obvinení žalobcu vo veci T-110/04, a po tretie, odstránenia dokumentov a údajov opierajúcich sa o článok 4 ods. 3 druhý pododsek nariadenia č. 1049/2001.
            
         
               6.
            
            
               Vo zvyšnej časti sa žaloba zamieta.
            
         
               7.
            
            
               Komisia znáša vlastné trovy konania a je povinná nahradiť dve tretiny trov konania, ktoré vynaložil Guido Strack.
            
         
      (1)  Ú. v. EÚ C 297, 8.12.2007.